Samuil Salzmann

Samuil Salzmann (eesnime rööpkuju: Schmuel; 2. september 1906 Jaunjelgava, Kuramaa kubermang – USA, surmaaeg teadmata) oli Eesti arstiteadlane.Eesti teaduse biograafiline leksikon, 3. köide

Elulugu
Samuil Salzmann oli juut ja kaupmehe poeg.

Lõpetas 1924 Tartu Vene Eraühisgümnaasiumi, 1934 TÜ arstiteaduskonna, meditsiinikandidaat (1957, TÜ), väitekiri "Пневмокониоз у рабочих сланцевой промышленности". 

Oli 1934–1937 TÜ 1. sisehaiguste kliiniku arst, 1937–1940 Paide ja Rakvere ühishaigekassade arst ja Rakke jaoskonnaarst, 1940–1941 Rakvere polikliiniku terapeut, 1941–1942 Fergana arst, 1942–1945 Nõukogude armees Eesti Laskurkorpuse sanitaarroodu komandör, 1945–1947 Tallinnas sõjaväearst. 1947–1961 Eksperimentaalse ja Kliinilise Meditsiini Instituudi kutsepatoloogilise osakonna noorem- ja vanemteadur, 1955–1976 Tervishoiuministeeriumi pearadioloog-röntgenoloog. 1976–1991 Tallinna Pelgulinna Haigla röntgenoloog, 1991 emigreerus USA-sse.

Teadustöö
Töid rindkereorganite haiguste kohta. Üle 30 teaduspublikatsiooni.

Tunnustus
1974 Eesti NSV teeneline arst

Viited

Teoseid
 Силикоз и силико-туберкулез у рабочих сланцевой промышленности. // Вопр. гигиены труда в сланцевой промышленности Эстонской ССР. I. Тлн, 1953
 Ioniseeriva kiirguse ohtlikkusest. // Nõukogude Eesti Tervishoid (1959) 4
 Silikoos fosforiiditöölistel (kaasautorid I. Maripuu, N. Schamardin). // Teaduste Akadeemia Toim. Biol (1962) 3
 Kiirguskoormus haigete röntgenoloogilisel uurimisel. // Nõukogude Eesti Tervishoid (1964) 4
 Eesti NSV röntgeno-radioloogiateenistus ja selle arenemise perspektiivid (kaasautorid M. Rang, H. Ehvärt). Nõukogude Eesti Tervishoid (1967) 3.

Kirjandus
 Album Academicum Universitatis Tartuensis 1918–1944. I–III. Trt, 1994, I, 216
 II, 357
 Eksperimentaalse ja Kliinilise Meditsiini Instituudi teaduskaader 1947–1987. Tallinn, 1987, 37
 Nõukogude Eesti Tervishoid (1966) 6, 465
 Merila-Lattik, H. Eesti arstid 1947–1997. Tallinn, 1997, 319–320.


Kategooria:Eesti arstiteadlased
Kategooria:Arstide Koja liikmed
Kategooria:8. Eesti Laskurkorpuse koosseis
Kategooria:Tartu Ülikooli arstiteaduskonna vilistlased
Kategooria:Eesti NSV teenelised arstid
Kategooria:Eesti juudid
Kategooria:Sündinud 1906
Kategooria:Surmaaeg puudub